Cosmódromo de Baikonur

O cosmódromo de Baikonur (en kazako: Байқоңыр ғарыш айлағы, Baıqońyr ǵarysh aılaǵy; en ruso: Космодро́м Байкону́р, Kosmodrom Baykonur) é unha base espacial situada no sur de Kazakhstán arrendada por Rusia. Características e historia O cosmódromo é o primeiro espazoporto do mundo para lanzamentos de satélites e humanos e o maior espazoporto en superficie. A base está localizada na estepa desértica de Baikonur, arredor de 200 km ao leste do mar de Aral e ao norte do río Sir Daria. Está próximo á estación de tren de Tyuratam e a uns 90 m sobre o nivel do mar. O cosmódromo e a cidade de Baikonur celebraron o 63.º aniversario da súa fundación o 2 de xuño de 2018. A base está alugada polo goberno de Kazakhstán a Rusia ata 2020, e está dirixida conxuntamente pola Corporación Estatal Roscosmos e as Forzas Aeroespaciais Rusas. A área arrendada ten forma dunha elipse de 90 km de leste-oeste e 85 km de nore a sur, co cosmódromo situado no centro. Foi construído orixinariamente pola Unión Soviética a finais da década de 1950 como base de operacións do programa espacial soviético. Baixo o actual programa espacial ruso, Baikonur continúa a ser un espazoporto ocupado con numerosas misións comerciais, militares e científicas cada ano. Todos os voos espaciais rusos tripulados se lanzan dende Baikonur. Tanto o Sputnik 1, primeiro satélite artificial, como o Vostok 1, primeiro voo tripulado, foron lanzados dende Baikonur. A plataforma de lanzamento que se empregou en ambas as misións rebautizouse como plataforma Gagarin en honra ao cosmonauta soviético Iuri Gagarin, piloto do Vostok 1 e primeiro humano no espazo. Nome Existe diversidade de opinións sobre a orixe do nome Baikonur. Algunhas fontes indican que o nome foi escollido deliberadamente en 1961 (na época do voo de Gagarin) para dirixir erroneamente o bloque occidental a un lugar situado a uns 320 km ao nordés do centro de lanzamento, a pequena localidade mineira de Baikonur, preto de Jezkazgan. Outras fontes afirman que Baikonur era o nome da rexión de Tyuratam antes de que existise o cosmódromo. Leninsk, a cidade pechada construída para apoiar o cosmódromo foi renomeada Baikonur o 20 de decembro de 1995 por Boris Eltsin. Notas Véxase tamén Bibliografía J. K. Golovanov, M., "Korolev: Facts and myths", Nauka, 1994, ISBN 5-02-000822-2 "Rockets and people" – B. E. Chertok, M: "mechanical engineering", 1999. ISBN 5-217-02942-0 (en ruso) "A breakthrough in space" – Konstantin Vasilyevich Gerchik, M: LLC "Veles", 1994, – ISBN 5-87955-001-X "At risk," – A. A. Toul, Kaluga, "the Golden path", 2001 "Testing of rocket and space technology – the business of my life" Events and facts – A.I. Ostashev, Korolev, 2001.Bibliography 1996–2004 "Baikonur. Korolev. Yangel." – M. I. Kuznetsk, Voronezh: IPF "Voronezh", 1997, ISBN 5-89981-117-X "Look back and look ahead. Notes of a military engineer" – Rjazhsky A. A., 2004, SC. first, the publishing house of the "Heroes of the Fatherland" ISBN 5-91017-018-X. "Rocket and space feat Baikonur" – Vladimir Порошков, the "Patriot" publishers 2007. ISBN 5-7030-0969-3 "Unknown Baikonur" – editado por B. I. Posysaeva, M.: "globe", 2001. ISBN 5-8155-0051-8 "Bank of the Universe" – editado por Boltenko A. C., Kyiv, 2014., publishing house "Phoenix", ISBN 978-966-136-169-9 Gruntman, Mike (2019). From Tyuratam Missile Range to Baikonur Cosmodrome. Acta Astronautica 155 (Elsevier Ltd). pp. 350–366. Bibcode:2019AcAau.155..350G. doi:10.1016/j.actaastro.2018.12.021. Ligazóns externas Baikonur Cosmodrome historical note (in Russian) and historical pictures (2002) on buran.ru – NPO Molniya, maker of Russian space shuttle Buran. RussianSpaceWeb.com on Baikonur 360° interactive panoramas of Baikonur Cosmodrome Baikonur: the town, the cosmodrome, the MetOp-A launch campaign "World’s Oldest Space Launch Facility: The Baikonur Cosmodrome." Sometimes Interesting. 26 de maio de 2014 Nedelin Disaster // RussianSpaceWeb.com (en inglés) The official website of the city administration Baikonur Arquivado 04 de marzo de 2016 en Wayback Machine. // Baikonur commemorated a test rocket and space technology.(en ruso) The Russian Union Of Veterans // Day of memory and grief.(en ruso)